Eelnõu

NARVA LINNAVOLIKOGU

O T S U S

Narvas

**Toetuse eraldamine SA-le Ida-Virumaa Tööstusalade Arendus 8 MW alajaama**

**AJ-281 ja 6kV ühenduste rajamiseks Narva Logistika ja Tööstuspargi territooriumile.**

**1. ASJAOLUD JA MENETLUSE KÄIK**

Narva Logistika ja Tööstuspargi territooriumile rajatakse 2014.a. 8 MW alajaam AJ-281, millest saavad perspektiivis liitumise ca 50% Narva Logistika ja Tööstuspargi ettevõtetest. Alajaama maksumus koos kahe kaabelliiniga 110/6 kV NEMK-i sõlmalajaama 6kV jaotusseadmest (trassi ligikaudne pikkus 2500 meetrit) on vastavalt VKG Elektrivõrgud OÜ pakkumisele 620 000 EUR. Lisaks on alajaama AJ-281 varustuskindluse tagamiseks vaja rajada 6kV kaabelühendused alajaamadega AJ-280 ja AJ-282, mille maksumus on ca 60 000 EUR.

Narva Logistika ja Tööstuspargis rajavad oma tootmisettevõtted ja logistikakeskused mitmed suurettevõtted s.h. OÜ Feabparts, OÜ Westaqua-Invest, OÜ Primatek Coatings, OÜ ESME, OÜ Newflight, OÜ Plastal, OÜ Emlak, OÜ Estin Warehousing jne.

2019.a.-ks on SA Ida-Virumaa Tööstusalade Arendus eesmärk läbi infrastruktuuriinvesteeringute ja uute välisinvestorite meelitamise Narva Logistika ja Tööstusparki, aidata kaasa vähemalt 1000 uue töökoha loomisele.

Narva Logistika ja Tööstuspargi territooriumile rajatavate ettevõtete poolt töökohtade loomise tulemusena Narva linna eelarvesse laekuvad maksud:

* Töökohtade arv 2015 aasta alguseks – 500
* Töökohtade arv 2016 aasta alguseks – 750
* Keskmine brutotöötasu ettevõtete äriplaanide alusel – 700 EUR/kuus
* Täiendav üksikisiku tulumaksu summa 2015.a. Narva linna eelarvesse 386 976 EUR
* Täiendav üksikisiku tulumaksu summa 2016.a. Narva linna eelarvesse 580 500 EUR

2015 ja 2016 aasta täiendav üksikisiku tulumaks Narva linna eelarvesse kokku 967 476 EUR

Narva Logistika ja Tööstusparki on rajatud 2 alajaama AJ-280, 2 MW ja AJ-282, 2 MW. Alajaamade rajamist finantseeris SA Ida-Virumaa Tööstusalade Arendus omavahenditest.

SA Ida - Virumaa Tööstusalade Arendus juhatus pöördus Narva linna poole taotlusega eraldada 2014.a. eelarvest 340 000 eurot alajaama rajamise toetamiseks.

SA Ida- Virumaa Tööstusalade Arendus on määramata ajaks asutatud eraõiguslik juriidiline isik, mis on loodud vara valitsemiseks ja kasutamiseks oma põhikirjaliste eesmärkide saavutamiseks. Sihtasutusel on kõik tsiviilõigused ja -kohustused, mis pole vastuolus seadusega.

|  |  |
| --- | --- |
| Sihtasutusel on viis (5) asutajaliiget: Eesti | Vabariik, kelle asutajaõigusi teostab |
| Majandus-ja Kommunikatsiooniministeerium, | Narva linn, Jõhvi vald, Kohtla-Järve |
| linn, Kiviõli linn. |  |

|  |
| --- |
| Sihtasutuse põhieesmärk on ettevõtluskeskkonna arendamine Ida-Virumaal ning viies Ida-Virumaa tööstusliku traditsiooniga omavalitsuses (Narva, Jõhvi, Kohtla-Järve, Püssi, Kiviõli) tööstusalade aktiivne väljaarendamine. |
|  |
|  |
|  |

**2. ÕIGUSLIKUD ALUSED**

2.1. Kohaliku omavalitsuse korralduse seaduse § 22 lg 1 p 1 ning Narva Linnavolikogu 29. juuni 2000. a määrusega nr 36/16 kinnitatud „Narva linna põhimääruse“ p 4.4.7 kohaselt volikogu ainupädevusse kuulub linnaeelarve vastuvõtmine ja muutmine.

**3. OTSUS**

* 1. Toetada 8 MW alajaama AJ-281 ja 6kV ühenduste rajamist Narva Logistika ja Tööstuspargi territooriumile.
  2. Narva Linnavalitsusel näha ette toetus 340 000 eurot SA-le Ida-Virumaa Tööstusalade Arendus 8 MW alajaama AJ-281 ja 6kV ühenduste rajamiseks Narva Logistika ja Tööstuspargi territooriumile Narva linna 2014.a. eelarve järgmise muutmise eelnõus.

1. **RAKENDUSSÄTTED**
   1. Narva Linnavolikogu Kantseleil teha otsus teatavaks Narva Linnavalitsusele.
   2. Otsus jõustub Narva Linnavalitsusele teatavaks tegemisest.
   3. Otsust võib vaidlustada Tartu Halduskohtu Jõhvi kohtumajas 30 päeva jooksul otsuse teatavakstegemisest arvates.

Tarmo Tammiste

Volikogu esimees